**Metamorfoze în unghie de abis**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*sub măști diforme același ochi aprinde lumina\*

în bulă efemerul țipă

zornăie lanțuri

ferecată

aceeași revoltă

sub coajă de arbore

inspir

bioxid de mister

din gesturi

în scorburi se basculează

rășina viselor

ascund în pană abis

scrijelit de stele

întunericul

întinde brațe calde

miroase greu a dorință

râncedă

pe topoarele

omului

și a spaime

fără gravitație

inutilă și fadă

viața

fără densitate

lipsit de ruguri duhul

nu expiră

apele facerii

înnobilează

vârful săgeții cu sângele tău

și trage